OpenLLM-France/wikimedia huggingface dataset:
# Uxío Novoneyra

Uxío Novo Neira (Seoane do Courel, 19 de gener de 1930 - Santiago de Compostel·la, 30 d'octubre de 1999), més conegut com a Uxío Novoneyra, fou un poeta i escriptor de contes infantils gallec. Fill d'una família de llauradors, va començar a escriure poesia mentre estudiava batxillerat a Lugo. Després es va traslladar a Madrid per a estudiar Filosofia i Lletres. En 1951 regressa a Galícia i inicia les seves publicacions en gallec. En 1962 torna a Madrid i treballa en programes de ràdio i TV. Es va casar en 1973 amb Elva Reyi, amb qui va tenir tres fills. En 1983 s'establix definitivament en Santiago de Compostel·la, ciutat en la qual va exercir el seu càrrec de president de la Asociación de Escritores en Lingua Galega, fins a la seva mort en 1999. En els seus poemes, manifesta el seu compromís nacionalista i marxista sense descurar la forma poètica.

## Obra

* Abrojos (1948)
* Os eidos (1955), Vigo, Edicións Xerais de Galicia, 84-7507-455-3
* Os eidos 2. Letanía de Galicia e outros poemas (1974), Vigo Ed. Galaxia 84-7154-221-8
* Poemas caligráficos (1979) Madrid, Brais Pinto, ISBN 84-85171-05-5
* Libro do Courel (1981)
* Muller pra lonxe (1987) Lugo, 84-505-4535-8
* Do Courel a Compostela 1956-1986 (1988) Santiago de Compostel·la, Sotelo Blanco 84-86021-80-4
* O cubil de Xabarín (1990) Madrid, Edelevives : 84-263-1956-4
* Tempo de elexía (1991) Oleiros, Vía Láctea 84-86531-58-6
* Gorgorín e Cabezón (1992) Madrid, Edelvives, 84-263-2170-4
* Poemas de doada certeza i este brillo premido entre as pálpebras (1994) La Corunya, Espiral Maior 84-88137-39-7
* Betanzos: Poema dos Caneiros e Estampas (1998)
* Dos soños teimosos Noitarenga (1998) Santiago de Compostel·la, Noitarenga, 84-921096-5-3
* Ilda, o lobo, o corzo e o xabarín (1998) Saragossa, Edelvives, 84-263-3727-9
* Arrodeos e desvíos do Camiño de Santiago e outras rotas (1999) La Corunya, Hércules Ediciones, 84-453-2306-7

## Referències

* ↑ «Uxío Novoneyra». Gran Enciclopèdia Catalana. Barcelona: Grup Enciclopèdia Catalana.
# Elsebeth Brehm

Elsebeth Brehm Jørgensen (Frederiksberg, Hovedstaden, 30 de juliol de 1901 - Gentofte, 14 de juliol de 1995) va ser una tennista danesa que va competir a començaments del segle xx.
El 1920 va prendre part en els Jocs Olímpics d'Anvers on va disputar dues proves del programa de tennis. En els dobles femenins, fent parella amb Amory Hansen, quedà eliminada en quarts de final, mentre en la competició individual ho fou en segona ronda.
Als Jocs de 1924 va disputar dues proves del programa de tennis, els dobles mixtos, fent parella amb Erik Tegner, i la competició individual. En ambdues proves quedà eliminada en primera ronda.
Durant la seva carrera esportiva va guanyar 16 campionats danesos: 8 individuals femenins, 5 en dobles mixtos i 3 en dobles femenins.

## Referències

* 1 2 «Elsebeth Brehm Olympic Results». sports-reference.com. Arxivat de l'original el 18 d’abril 2020. [Consulta: 6 agost 2017].
* ↑ Tennishistorie - DM-vindere
# Lliga catalana de bàsquet femenina 2003-2004

La XVII Lliga Nacional Catalana Femenina 2003 - Trofeu San Miguel 0,0 fou la dissetena edició de la Lliga catalana de bàsquet. La competició se celebrà el 4 d'octubre de 2003 al Palau d'Esports de La Seu d'Urgell. Hi competiren l'UB Barça, vigent campió, i el Cadí la Seu d'Urgell, ambdós equips participants de la Lliga de bàsque estatal. La final fou retransmesa en directe pel Canal 33.
Es proclamà campió el club blaugrana per 86 a 72, que aconseguí el seu sisè títol a la competició. En l'àmbit individual, destacà la pivot bosniana Razija Brcaninovic amb 24 punts, màxima anotadora del partit, mentre que la base catalana Laia Palau fou escollida millor jugadora del partit.

## Final

* En negreta = Equip guanyador
* Pts. = Punts
* Rbs. = Rebots
* Nota: Noms dels equips segons l'època
| 4 d'octubre de 2003 16:30 CET Informe | Cadí la Seu | 72–86 | UB Barça | Palau d'Esports de La Seu d'Urgell Àrbitres: Cardús i Molet |
| Palau d'Esports de La Seu d'Urgell Àrbitres: Cardús i Molet |||
| 4 d'octubre de 2003 16:30 CET Informe | Pts: Hodges, Morales 18 Rebs: Seguí 7 | | Pts: Brcaninovic 24 Rebs: Brcaninovic 13 | Palau d'Esports de La Seu d'Urgell Àrbitres: Cardús i Molet |
| Cadí la Seu | UB Barça |
| # | Pos. | Jugadora | Pts | Rbs. |
| 4 | E | Sílvia Morales | 18 | 1 |
| 5 | A | Ester Novillo | N/A | N/A |
| 6 | B | Rosa Pérez | 6 | 1 |
| 7 | P | Shala Crawford | 6 | 2 |
| 9 | P | Eva Vilarrubia | N/A | N/A |
| 10 | B | Laura Antoja | 9 | 1 |
| 11 | A | Laura Camps | 6 | 2 |
| 12 | P | Paula Seguí | 8 | 7 |
| 14 | P | Roneeka Hodges | 18 | 5 |
| 15 | A | Anna Boleda | 1 | 1 |
| Total | Total | Total | 72 | 20 |
| Entrenador |||||
| Pedro Martínez |||||
* Campió de la Lliga Catalana 2003-2004
* UB Barça Sisè títol
* MVP
* Laia Palau
| # | Pos. | Jugadora | Pts | Rbs. |
| 4 | B | Sílvia Domínguez | 0 | 0 |
| 5 | B | Mar Rovira | 0 | 1 |
| 6 | A | Tracy Reid | 10 | 3 |
| 7 | E | Anna Cruz | 0 | 0 |
| 8 | E | Sandra Gallego | 10 | 0 |
| 9 | E | Laia Palau | 19 | 4 |
| 10 | P | Andrea Congreaves | 5 | 3 |
| 11 | P | Olga Fedorova | 0 | 1 |
| 12 | E | Isa Sánchez | 18 | 1 |
| 13 | P | Sílvia Mesa | 0 | 0 |
| 14 | P | Razija Mujanovic | 24 | 13 |
| Total | Total | Total | 86 | 26 |
| Entrenadora |||||
| Carme Lluveras |||||

## Referències

* ↑ Plà, Jordi «Inici de curs». El 9 Esportiu, Núm. 637, 04-10-2023, pàg. 21 [Consulta: 30 juliol 2024].
* ↑ Plà, Jordi «Teoria i pràctica coincideixen». El 9 Esportiu, Núm. 638, 05-10-2003, pàg. 24 [Consulta: 30 juliol 2024].
* ↑ Creixell, J.; Batalla, C. «De color blaugrana». El 9 Esportiu p. 37, 26-09-2005. [Consulta: 21 desembre 2023].
# Julie Vlasto

Pénélope Julie "Diddie" Vlasto Serpieri (Marsella, França, 8 d'agost de 1903 − Lausana, Suïssa, 2 de març de 1985) fou una tennista francesa. En el seu palmarès destaquen una medalla d'argent olímpica en els Jocs Olímpics de París 1924 i dos títols de Grand Slam en dobles.

## Torneigs de Grand Slam
### Dobles: 2 (2−0)

| Resultat | Núm. | Any | Torneig | Parella | Oponents | Marcador |
| Guanyadora | 1. | 1925 | Internationaux de France, París, França | Suzanne Lenglen | Kitty McKane Evelyn Colyer | 6−1, 9−11, 6−2 |
| Guanyadora | 2. | 1926 | Internationaux de France | Suzanne Lenglen | Kitty McKane Evelyn Colyer | 6−1, 6−1 |

### Dobles mixtos: 1 (0−1)

| Resultat | Núm. | Any | Torneig | Parella | Oponents | Marcador |
| Finalista | 1. | 1925 | Internationaux de France, París, França | Henri Cochet | Suzanne Lenglen Jacques Brugnon | 2−6, 2−6 |

## Jocs Olímpics
### Individual (1)

| Any | Campionat | Oponent | Resultat |
| 1924 | Jocs Olímpics, París, França | Helen Wills Moody | 2−6, 2−6 |

## Referències

* ↑ «Olympedia – Julie Vlasto». [Consulta: 29 octubre 2024].
# Remco te Brake

Remco te Brake (Rhenen, 29 de novembre de 1988) és un ciclista neerlandès, professional des del 2010 i el 2017 pel Cycling Team De Rijke, Metec–TKH i el Monkey Town Continental Team. Te Brake posteriorment va treballar com a director esportiu de l'equip UCI Continental Parkhotel Valkenburg.

## Palmarès

Palmarès de Remco te Brake.
* 2011
** 1r a l'Omloop van de Glazen Stad
* 2014
** 1r al Tour de Gironda i vencedor d'una etapa

## Referències

* ↑ «20200216120202/https://www.uci.org/road/teams/TeamDetail/14052/1002146/257 A Bloc CT». UCI.org. Union Cycliste Internationale. Arxivat de l'road/teams/TeamDetail/14052/1002146/257 original el 16 de febrer de 2020. [Consulta: 16 febrer 2020].
* 1 2 «Remco te Brake». [Consulta: 30 octubre 2024].
* ↑ «Cycling Museum - Remco TE BRAKE». [Consulta: 30 octubre 2024].
* ↑ «CycleBase» (en anglès britànic). [Consulta: 30 octubre 2024].
# Teresa Aranguren Amézola

Teresa Aranguren Amézola (Artziniega, 21 de desembre de 1944) és una periodista basca la trajectòria professional de la qual ha estat lligada a la informació internacional del món àrab i zones en conflicte.

## Trajectòria

Llicenciada en Filosofia i Lletres i diplomada en Psicologia i Antropologia per la Universitat Complutense de Madrid, era professora de filosofia a Madrid, però el seu trasllat a Jordània el 1981 per a impartir classes de castellà la va portar a conèixer la situació dels refugiats palestins i en va publicar diversos reportatges. Després de tornar a l'Estat espanyol, es va fer càrrec de la secció internacional de Mundo Obrero, publicació del Partit Comunista d'Espanya. Com a enviada especial en aquesta etapa va cobrir la invasió d'Israel sobre el Líban i va viatjar a la Xina, Algèria i el Marroc.
En 1985 va començar a treballar per a la revista Interviú i un any després es va incorporar al diari El Independiente com a cap de la secció d'internacional cobrint la Guerra de l'Iran-Iraq a Teheran. Va ser l'única dona que va cobrir aquesta guerra com a corresponsal, exceptuant una fotògrafa libanesa.
L'estiu de 1989 es va incorporar a la secció internacional dels serveis informatius de Telemadrid. El 1990 va viatjar a Amman i Jerusalem per a cobrir la primera Guerra del Golf i des de llavors s'ha desplaçat amb freqüència a la zona per a informar de les successives crisis de l'Iraq i del conflicte palestino-israelià. Durant 15 anys va ser enviada especial a l'Orient Mitjà. Entre altres, ha cobert la Guerra del Golf i la Guerra de Iugoslàvia.
Entre gener de 2001 i juny de 2002, va ser subdirectora dels Serveis Informatius de Telemadrid, càrrec del qual va dimitir després del cessament del director d'informatius Diego de la Serna. El gener del 2007 es va convertir en consellera del Consell d'Administració de RTVE a proposta d'IU-ICV.

## Obra publicada

* Palestina: El hilo de la memoria (2004) Editorial Caballo de Troya.
* Olivo Roto: Escenas de la ocupación (2006) Editorial Caballo de Troya.
* Contra el olvido. Una memoria fotográfica de Palestina antes de la Nakba, 1889-1948 (2015) Ediciones del Oriente y del Mediterráneo. Coordinat per Teresa Aranguren, Sandra Barrilaro, Johnny Mansour i Bichara Khader, amb pròleg de l'arabista Pedro Martínez Montávez.

## Referències

* ↑ RTVE. «Teresa Aranguren Amézola» (en castellà), 29-04-2014. [Consulta: 30 octubre 2024].
* ↑ Aller, Jesús. «Nueve periodistas contra la corriente» (en castellà), 03-11-2020. [Consulta: 30 octubre 2021].
* 1 2 «Aranguren, Teresa - Auñamendi Eusko Entziklopedia» (en basc). aunamendi.eusko-ikaskuntza.eus. [Consulta: 29 maig 2019].
* ↑ Redactor. «Teresa Aranguren: "En las guerras las mujeres no son más víctimas que los hombres"» (en castellà). inform@UVA, 21-03-2019. [Consulta: 31 maig 2019].
* ↑ «[https://www.ecestaticos.com/file/6f257f4437da2781c2ac6308ace9d883/1458123769.pdf Perfiles de las portavocías compartidas de la candidatura de IU]». 2015.
* ↑ «Consejera | Teresa Aranguren Amézola - RTVE.es» (en castellà). [Consulta: 4 novembre 2016].
# Peder Lykkeberg

Peder Rudolph Lykkeberg (Skanderborg, Jutlàndia Central, 11 de febrer de 1878 – Copenhaguen, 23 de desembre de 1944) va ser un nedador danès que va competir a principis del segle xx. El 1900 va prendre part en els Jocs Olímpics de París, on va guanyar la medalla de bronze en la prova dels natació subaquàtica.

## Referències

* ↑ «Peder Lykkeberg Olympic Results». sports-reference.com. Arxivat de l'original el 14 de novembre 2012. [Consulta: 16 setembre 2015].
# Harald Hansen (futbolista)

Harald Hansen (Copenhaguen, 14 de març de 1884 – Aarhus, 10 de maig de 1927) va ser un futbolista i àrbitre danès que va competir al començament del segle xx. Jugà com a defensa i en el seu palmarès destaquen dues medalles de plata en la competició de futbol dels Jocs Olímpics de Londres de 1908 i d'Estocolm de 1912. També guanyà la lliga danesa de futbol de 1915-1916.
A la selecció nacional jugà un total de set partits, en què no marcà cap gol.

## Referències

* ↑ «Harald Hansen Olympic Results». sports-reference.com. Arxivat de l'original el 17 de novembre 2012. [Consulta: 17 febrer 2016].
* ↑ Fitxa de Harald Hansen a eu-football.info
# Jørgen Hansen (remer)

Jørgen Christian Hansen (Sakskøbing, Guldborgsund, Sjælland, 14 d'agost de 1890 – Gentofte, Hovedstaden, 10 de setembre de 1953) va ser un remer danès que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla d'or en la competició del quatre amb timoner, inriggers del programa de rem, formant equip amb Ejler Allert, Carl Møller, Carl Pedersen i Poul Hartmann.

## Referències

* ↑ «Christian Hansen Olympic Results». sports-reference.com. Arxivat de l'original el 13 de desembre 2012. [Consulta: 13 febrer 2017].
# Sophus Hansen

Sophus Peter Hansen (Copenhaguen, 16 de novembre, 1889 - 19 de febrer, 1962) fou un futbolista danès dels anys 1910.

## Trajectòria

Va jugar tota la seva carrera de porter al Boldklubben Frem. Amb la selecció debutà el 1911, essent el primer jugador que arribà a les 25 internacionalitats. En total disputà 31 partits, fins al 1920. Guanyà la medalla d'argent als Jocs Olímpics de 1912 i també participà en els de 1920.
Entre 1922 i 1934 fou un destacat àrbitre de futbol, arbitrant al voltant de 20 partits internacionals. L'any 1930, a la Copa Mitropa, Hansen arbitrà les dues semifinals i els dos partits de la final entre l'Sparta Praga i el Rapid Viena. Hansen fou també un respectat jurista futbolístic.
El 2014 fou inclòs al Saló de la Fama del futbol.

## Referències

* 1 2 DBU. «Landsholdsdatabasen» (en danès). [Consulta: 10 desembre 2023].
* ↑ «Olympedia – Sophus Hansen». [Consulta: 10 desembre 2023].
* ↑ «Sophus Hansen - Matches comme arbitre» (en francès). [Consulta: 10 desembre 2023].

## Enllaços externs

* (danès) Perfil a la selecció
# Poul Hartmann

Poul Richard Hartmann (Nykøbing Falster, Guldborgsund, Sjælland, 1 de maig de 1878 – Nykøbing Falster, Guldborgsund, 29 de juny de 1969) va ser un remer danès que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla d'or en la competició del quatre amb timoner, inriggers del programa de rem, formant equip amb Ejler Allert, Jørgen Hansen, Carl Møller i Carl Pedersen, i del qual n'era el timoner.

## Referències

* ↑ «Poul Hartmann Olympic Results». sports-reference.com. Arxivat de l'original el 13 de desembre 2012. [Consulta: 13 febrer 2017].
# Sophus Erhard Nielsen

Sophus Erhard Nielsen o Sofus Nielsen (Copenhaguen, 15 de març, 1888 – 6 d'agost, 1963) fou un futbolista i entrenador de futbol danès, guanyador de dues medalles olímpiques.

## Trajectòria

Nielsen passà la major part de la seva carrera al Boldklubben Frem, del 1904 al 1921, amb excepció de la temporada 1910-1911, que la passà al club alemany Holstein Kiel.
Fou el primer jugador de la història en marcar 10 gols en un partit de selecció. En total marcà 16 per la selecció de futbol de Dinamarca en els 20 partits que hi disputà. Guanyà dues medalles d'argent als Jocs Olímpics de 1908 i 1912.
Fou als Jocs de 1908 quan debutà amb la selecció marcant un gol en el primer partit de la història de Dinamarca, contra França B, a qui derrotà per 9 a 0. El 22 d'octubre de 1908 Dinamarca jugà contra França A a qui derrotà per 17-1. Sophus Nielsen marcà 10 gols, als minuts 3, 4, 6, 39, 46, 48, 52, 64, 66 i 76. Dinamarca guanyà la medalla de plata en ser derrotat per Gran Bretanya per 0-2 a la final. Als Jocs de 1912, l'alemany Gottfried Fuchs igualà el rècord de Nielsen marcant 10 gols en el 16-0 contra Rússia. No fou batut fins al 2001, quan l'australià Archie Thompson marcà 13 gols en la victòria 31-0 d'Austràlia sobre Samoa Americana. En aquests jocs també guanyà la medalla d'argent, marcant dos gols en tres partits.
Després de retirar-se fou entrenador del Holstebro BK per un curt període el 1933. El 1940 fou entrenador interí de Dinamarca durant dos partits que acabaren amb empat davant Suècia l'octubre de 1940.

## Palmarès

* Medalla d'argent als Jocs Olímpics: 1908 i 1912.

## Referències

* ↑ Els partits i gols amb el Frem són pels períodes 1904-1910 i 1912-1921 junts. 125 gols és aproximat.
* ↑ Jørgensen, Palle Banks. Landsholdenes 2198 spillerprofiler : fra Krølben til Krøldrup. Tipsbladet, 2004, pp.268.
* ↑ 17 segons algunes fonts.
* ↑ «Hurtig dribling gennem 5000 år». Danès Football Association, 05-04-2007. Arxivat de l'original el 3 de març 2016. [Consulta: 2 agost 2008].
* ↑ Boxscore of Dinamarca-France match

## Enllaços externs

* Perfil a la selecció (jugador)
* Perfil a la selecció (entrenador)
* Perfil a Haslund.info Arxivat 2007-10-23 a Wayback Machine.
* (danès) Fodboldlegender Arxivat 2007-02-24 a Wayback Machine.
# Oskar Nørland

Niels Christian Oskar Nørland (Roskilde, 4 d'octubre de 1882 – Frederiksberg, 18 de maig de 1941) va ser un atleta i futbolista danès que va competir a començaments del segle xx. Jugà com a davanter i en el seu palmarès destaquen dues medalles de plata en la competició de futbol dels Jocs Olímpics de Londres de 1908 i d'Estocolm de 1912 i la d'or als Jocs Intercalats d'Atenes el 1906. També guanyà dues edicions de la lliga danesa de futbol, el 1912-1913 i 1913-1914.
A la selecció nacional jugà un total de 14 partits, en què no marcà cap gol, tot i jugar com a davanter.
Com a atleta guanyà dues medalles d'or i dues de plata en diferents proves dels campionats nacionals d'atletisme entre 1908 i 1910.

## Referències

* ↑ Nascut Niels Christian Oskar Nielsen, el 1914 canvià el seu nom a Nørland.
* ↑ «Oscar Nielsen Olympic Results». sports-reference.com. Arxivat de l'original el 28 de juliol 2011. [Consulta: 13 febrer 2016].
* ↑ Fitxa d'Oskar Nørland a eu-football.info
* ↑ «DAF i tal Oscar Nielsen (Nørland)». Arxivat de l'original el 2012-03-02. [Consulta: 13 febrer 2016].
# Eva Arndt-Riise

Eva Arndt-Riise (Aarhus, 27 de novembre de 1919 - 18 de juny de 1993) fou una nedadora danesa, especialista en estil lliure, que va competir durant les dècades de 1930 i 1940.
El 1936 va prendre part en els Jocs Olímpics d'Estiu de Berlín, on va disputar dues proves del programa de natació. Fou setena en els 4x100 metres lliures, mentre en els 100 metres lliures quedà eliminada en sèries. El 1948, un cop finalitzada la Segona Guerra Mundial, va participar en els Jocs de Londres, on guanyà una medalla de plata en els 4x100 metres lliures, formant equip amb Fritze Nathansen, Karen Harup i Greta Andersen.
En el seu palmarès també destaca una medalla d'or en els 4x100 metres lliures del Campionat d'Europa de natació de 1938. En la final l'equip danès va superar el rècord del món de la distància, el qual no fou batut fins a 1952 per un combinat hongarès.

## Referències

* ↑ Eva Arndt-Riise a Sports Reference (arxivat)
* ↑ «European Swimming Championships (Men)». [Consulta: 20 juliol 2020].
* ↑ «World Record Progression. 4x100 m Freestyle Long Course». Arxivat de l'original el 2020-02-03. [Consulta: 21 juliol 2020].
# Pinàcies

Les pinàcies (Pinaceae) són una família de coníferes de l'ordre de les pinals que inclou arbres tan coneguts com els pins i el avets.
Són arbres resinosos amb micorriza que creixen a les regions temperades i més o menys fredes, per bé que arriben fins a la mediterrània. Tenen les fulles persistents i aciculars o, més rarament en esquames o caduques.
En aquesta família troben als Països Catalans sis espècies en tres gèneres: els avets del gènere Abies, les pícees del gènere Picea i els pins del gènere Pinus. Hi ha força altres arbres d'aquesta família que cultivats com ornamentals poden trobar dins el nostre territori.

## Taxonomia

La família Pinaceae té 232 espècies repartides en un total d'11 gèneres:

### Subfamília Pinoideae

* Pinus - pins (119 espècies)

### Subfamília Piceoideae

* Picea - Picees (35 espècies)

### Subfamília Laricoideae

* Cathaya (1 espècie)
* Larix (10 espècies)
* Pseudotsuga (7 espècies)

### Subfamília Abietoideae

* Abies - Avets (49 espècies)
* Cedrus - Cedres (4 espècies)
* Pseudolarix (1 espècie)
* Keteleeria (3 espècies)
* Nothotsuga (1 espècie)
* Tsuga (11 espècies)

## Referències

* ↑ Entrada «Pinaceae» de la Paleobiology Database (en anglès). [Consulta: 20 desembre 2022].
* ↑ «Pinaceae - The Gymnosperm Database». [Consulta: 25 febrer 2023].
* ↑ «Pinus (pine) description - The Gymnosperm Database». [Consulta: 25 febrer 2023].
* ↑ «Picea (spruce) description». [Consulta: 25 febrer 2023].
* ↑ «Cathaya argyrophylla (Cathaya, 银杉) description». [Consulta: 25 febrer 2023].
* ↑ «Larix (larch) description - The Gymnosperm Database». [Consulta: 25 febrer 2023].
* ↑ «Pseudotsuga (Douglas-fir) description». [Consulta: 25 febrer 2023].
* ↑ «Abies (fir) description». [Consulta: 25 febrer 2023].
* ↑ «Cedrus (Cedars) description». [Consulta: 25 febrer 2023].
* ↑ «Pseudolarix amabilis (golden larch, 金钱松) description». [Consulta: 25 febrer 2023].
* ↑ «Keteleeria (油杉属) description». [Consulta: 25 febrer 2023].
* ↑ «Nothotsuga longibracteata (长苞铁杉) description». [Consulta: 25 febrer 2023].
* ↑ «Tsuga (hemlock) description». [Consulta: 25 febrer 2023].
# Oví

Els ovins (Ovis) són un gènere de bòvids entre els quals hi ha l'ovella domèstica. Els ovins estan especialment adaptats a regions seques i càlides o bé a les més fredes on els farratges que es produeixen són de qualitat poc adapatada a la ramaderia de vaquí. Per això tant es troben a Jordània com Islàndia. La llana, el cuir la carn i la llet són els principals productes que s'obtenen dels ovins.

## Taxonomia

* Ovis ammon
* Ovis aries
* Ovis canadensis
* Ovis dalli
* Ovis nivicola

## Referències

* ↑ Entrada «Ovis» de la Paleobiology Database (en anglès). [Consulta: 20 desembre 2022].
* ↑ Grubb, P. «Order Artiodactyla». A: Mammal Species of the World (en anglès). 3a edició. Johns Hopkins University Press, 2005, p. 707-710. ISBN 978-0-8018-8221-0.

## Vegeu també

* Malaltia d'Aujeszky
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Musaranya d'orelles petites nord-americana

La musaranya d'orelles petites nord-americana (Cryptotis parva) és una espècie de mamífer de la família de les musaranyes que es troba als Estats Units, Mèxic, Guatemala, Belize, El Salvador, Hondures i Nicaragua.

## Referències

* ↑ Entrada «Cryptotis parva» de la Paleobiology Database (en anglès). [Consulta: 20 desembre 2022].

## Bibliografia

* Fordham et al. (2006). Cryptotis parva. Llista Vermella de la UICN, Unió Internacional per a la Conservació de la Natura, 2006. Consultat el 9 desembre 2007 (en anglès).
# Tonatia

Tonatia és un gènere de ratpenats de la família dels fil·lostòmids que viuen a Meso-amèrica i Sud-amèrica.

## Taxonomia

* Ratpenat d'orelles rodones de Spix (Tonatia bidens)
* Tonatia saurophila

## Referències

* ↑ Entrada «Tonatia» de la Paleobiology Database (en anglès). [Consulta: 30 novembre 2023].
* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Zeucteri

El zeucteri (Zeuctherium niteles) és una espècie de petits mamífers extints pertanyents a la família Didymoconidae i l'ordre Didymoconida. Visqué a Àsia durant el Paleocè. Se n'han trobat restes fòssils a la província xinesa d'Anhui.

## Referències

* ↑ Entrada «Zeuctherium niteles» de la Paleobiology Database (en anglès). [Consulta: 20 desembre 2022].
* ↑ Tang, Y.; Yan, D. «Notes on some mammalian fossils from the Paleocene of Qianshan and Xuancheng, Anhui» (en anglès). Vertebrata PalAsiatica, 14, 2, 1976.